รายการที่เกี่ยวโยงกัน 

ในปี 2550 มีรายการที่เกี่ยวโยงกันเกิดขึ้นกับบริษัท เอ็น.เอส.บี. จำกัด บริษัท ตรงสิน จำกัด และบมจ. เอเชียโฮเต็ลและบริษัทย่อย ดังมีรายละเอียดดังนี้

11.1 บริษัท เอ็น.เอส.บี. จำกัด

11.1.1 รายละเอียดรายการที่เกี่ยวโยงกัน

(1) ชื่อบุคคลที่เกี่ยวโยงกัน : บริษัท เอ็น.เอส.บี. จำกัด

(2) ลักษณะความสัมพันธ์ : เป็นนิติบุคคลที่ผู้ถือหุ้นรายใหญ่ถือหุ้นเกินร้อยละ 10

(3) ประเภทธุรกิจ : พัฒนาอสังหาริมทรัพย์

+-----------------------------+----------------------------------+----+
| (4) ผู้ถือหุ้นรายใหญ่ (% การถือหุ้น) | บ                                | %  |
| : :                         | ริษัท เอ็น.เอส.อัลลายแอนซ์ จำกัด 37.50 |    |
|                             |                                  | %  |
|                             | บริษัท พกกิม จำกัด 62.50             |    |
+-----------------------------+----------------------------------+----+

รายการที่เกี่ยวโยงกันระหว่างบริษัทฯกับ บริษัท เอ็น.เอส.บี. จำกัด มีลักษณะและมูลค่า ในปี 2550 และ 2549 ดังแสดงในหมายเหตุประกอบงบการเงิน บมจ. นำสินประกันภัย สำหรับปีบัญชีสิ้นสุดวันที่ 31 ธันวาคม 2550

11.1.2 เหตุผล ขั้นตอนในการอนุมัติ นโยบาย และแนวโน้ม

บริษัทฯ ได้ทำรายการที่เกี่ยวโยงกันกับบริษัท เอ็น.เอส.บี. จำกัด เพราะว่า เมื่อวันที่ 15
เมษายน 2537 บริษัทฯ ได้ทำนิติกรรมว่าจ้างให้บริษัท เอ็น.เอส.บี. จำกัด
ก่อสร้างอาคารสำนักงานของบริษัทฯ บนที่ดินที่บริษัทฯ เป็นเจ้าของกรรมสิทธิ์
ทั้งนี้โดยได้รับความเห็นชอบจากกรมการประกันภัยซึ่งมีข้อตกลงดังนี้

-   บริษัท เอ็น.เอส.บี. จำกัด มีสิทธิใช้ประโยชน์และให้เช่าพื้นที่อาคารนับแต่วันที่ 1 ธันวาคม
    พ.ศ. 2537 ถึงวันที่ 30 พฤศจิกายน พ.ศ. 2557 โดยมีสิทธิเก็บค่าเช่าหรือค่าตอบแทนใดๆ
    ได้เอง แต่เมื่อครบกำหนดอายุดังกล่าวแล้วบริษัท เอ็น.เอส.บี. จำกัด
    จะต้องส่งมอบพื้นที่อาคารคืนให้บริษัทในสภาพที่ใช้การได้ดี

-   บริษัทฯ ได้สิทธิใช้ประโยชน์ในพื้นที่รวม 5,058 ตารางเมตร และอาคารจอดรถ 1,275
    ตารางเมตรของอาคารนำสินประกันภัย รวมเนื้อที่ 6,333 ตารางเมตร
    โดยไม่ต้องเสียค่าเช่า แต่จะเสียเฉพาะค่าบริการ

ต่อมาบริษัทฯ ทำสัญญาเช่าพื้นที่อาคารเพิ่มเติม โดยใช้บริการของบริษัท เอ็น.เอส.บี. จำกัด
ตามปริมาณธุรกิจที่ขยายตัว โดยเช่าพื้นที่เพิ่มเติมอีก 748 ตารางเมตร

เนื่องจากสัญญาเช่าพื้นที่ชั้นที่ 1 ของอาคารนำสินประกันภัยเนื้อที่ 120 ตารางเมตร สิ้นสุดในวันที่
31 กรกฎาคม 2550 ดังนั้นบริษัทฯ มีความจำเป็นต้องต่อสัญญาเช่าพื้นที่อาคารดังกล่าวออกไปอีก 3
ปี ซึ่งบริษัท เอ็น.เอส.บี. จำกัด ขอปรับค่าเช่าและค่าบริการเพิ่มขึ้นร้อยละ 15 จากเดือนละ 490
บาทต่อตารางเมตร เป็น 563.50 บาทต่อตารางเมตร ตั้งแต่วันที่ 1 สิงหาคม 2550

ที่ประชุมคณะกรรมการบริษัทฯ ครั้งที่ 6/2550 เมื่อวันที่ 24 กันยายน 2550
พิจารณาแล้วเห็นว่ารายการที่เกี่ยวโยงกันข้างต้นเป็นธุรกรรมที่สนับสนุนธุรกิจตามปกติ
การปรับค่าเช่าและค่าบริการดัง กล่าวเป็นไปตามเงื่อนไขในบันทึกข้อตกลงที่ให้สิทธิแก่บริษัท
เอ็น.เอส.บี. จำกัด จึงมีมติให้ต่อสัญญาเช่าภายใต้เงื่อนไขที่กล่าวแล้ว

นอกจากนี้ เมื่อวันที่ 15 พฤศจิกายน 2550 บริษัท เอ็น.เอส.บี. จำกัด
ขอเบิกค่าเช่าและค่าบริการล่วงหน้าเป็นจำนวน 4 เดือน นับแต่มกราคม 2551 ถึง เมษายน 2551

ที่ประชุมคณะกรรมการบริษัท ครั้งที่ 8/2550 เมื่อวันที่ 26 พฤศจิกายน 2550 พิจารณาแล้วเห็นว่า
เป็นธุรกรรมที่สนับสนุนธุรกิจปกติ จึงมีมติยินยอมให้บริษัท เอ็น.เอส.บี. จำกัด
เบิกค่าเช่าและค่าบริการล่วงหน้าเป็นเวลา 4 เดือน โดยคิดส่วนลด 6% ต่อปี

อนึ่ง บริษัทฯ มีสัญญาผูกพันในการใช้พื้นที่อาคารภายใต้ข้อตกลงระยะยาวที่ทำไว้กับบริษัท
เอ็น.เอส.บี. จำกัด หากมีความจำเป็นต้องขยายงาน ก็อาจจะต้องเช่าพื้นที่เพิ่มเติม
โดยจะต้องปฏิบัติตามข้อกำหนดของตลาดหลักทรัพย์แห่งประเทศไทย

11.2 บริษัท ตรงสิน จำกัด

11.2.1 รายละเอียดเกี่ยวกับรายการที่เกี่ยวโยงกัน

(1) ชื่อบุคคลที่เกี่ยวโยงกัน : บริษัท ตรงสิน จำกัด

(2) ลักษณะความสัมพันธ์ : เป็นบริษัทย่อยของนิติบุคคลที่ถือหุ้นในบริษัทฯ เกิน

ร้อยละ 10

(3) ประเภทธุรกิจ : นายหน้าประกันภัย

(4) ผู้ถือหุ้นรายใหญ่ (% การถือหุ้น) : บริษัท เอ็น.เอส.บี. จำกัด 95.20%

(5) รายการที่เกี่ยวโยงกันระหว่างบริษัทฯ กับ บริษัท ตรงสิน จำกัด มีลักษณะและมูลค่า ในปี
    2550 และ 2549 ดังแสดงในหมายเหตุประกอบงบการเงิน บมจ. นำสินประกันภัย
    สำหรับปีบัญชีสิ้นสุดวันที่ 31 ธันวาคม 2550

11.2.2 เหตุผล ขั้นตอนในการอนุมัติ นโยบาย และแนวโน้ม

สาเหตุที่บริษัทฯได้ทำธุรกรรมกับ บริษัท ตรงสิน จำกัด เพราะเคยทำธุรกิจกับบริษัท ตรงสิน จำกัด
มาเป็นเวลานาน และยังไม่เคยมีปัญหาที่มีนัยสำคัญ

บริษัทฯ มีนโยบายให้นายหน้าทุกรายทำธุรกิจกับบริษัทฯ เสมอภาคกัน ทั้งนี้ผู้บริหารบริษัทฯ
เป็นผู้อนุมัติธุรกรรมที่ทำกับบริษัท ตรงสิน จำกัด ตามขั้นตอนในการทำธุรกิจที่เป็นไปตามปกติ
โดยอัตราค่าบำเหน็จในการทำธุรกรรมกับ บริษัท ตรงสิน จำกัด
เป็นอัตราที่ไม่แตกต่างจากนายหน้ารายอื่น
ซึ่งไม่เกินอัตราที่กำหนดโดยคณะกรรมการกำกับและส่งเสริมการประกอบธุรกิจประกันภัย

11.3 บมจ. เอเชียโฮเต็ล และบริษัทย่อย

11.3.1 รายละเอียดเกี่ยวกับรายการที่เกี่ยวโยงกัน

(1) ชื่อบุคคลที่เกี่ยวโยงกัน : บมจ. เอเชียโฮเต็ล และบริษัทย่อย

(2) ลักษณะความสัมพันธ์ : ประธานกรรมการและกรรมการผู้อำนวยการของ

บมจ.เอเชียโฮเต็ล มีฐานะเป็นประธานกรรมการของ

บริษัทฯ ด้วย

(3) ประเภทธุรกิจ : ธุรกิจโรงแรม

(4) ผู้ถือหุ้นรายใหญ่ (% การถือหุ้น) : บริษัท เอ.บี.เค เอ็นเตอร์ไพร์ จำกัด 46.33%

บริษัท เอเชียพัทยา โฮเต็ล จำกัด 12.50%

นางพรพรรณ ตันอริยกุล 10.43%

บริษัท เซียร์ ไอซ์สเก็ต จำกัด 6.25%

(5) รายการที่เกี่ยวโยงกันระหว่างบริษัทฯ กับ บมจ. เอเชียโฮเต็ล
    และบริษัทย่อยมีลักษณะและมูลค่าในปี 2550 และ 2549
    ดังแสดงในหมายเหตุประกอบงบการเงิน บมจ. นำสินประกันภัย สำหรับปีบัญชีสิ้นสุดวันที่ 31
    ธันวาคม 2550

11.3.2 เหตุผล ขั้นตอนในการอนุมัติ นโยบาย และแนวโน้ม

รายการค้าที่เกิดขึ้นเกิดจากการทำธุรกิจตามปกติ สาเหตุที่บริษัทฯได้ทำธุรกรรมกับบมจ.
เอเชียโฮเต็ล และบริษัทย่อย เพราะเคยทำธุรกิจกับ บมจ. เอเชียโฮเต็ล
และบริษัทย่อยมาเป็นเวลานาน

การอนุมัติธุรกรรมกับ บมจ. เอเชียโฮเต็ล
และบริษัทย่อยเป็นไปตามขั้นตอนในการทำธุรกิจตามปกติอัตราค่าเบี้ยประกันภัยเป็นไปตามพิกัดอัตราเบี้ยประกันภัยที่กำหนดโดยคณะกรรมการกำกับและส่งเสริมการประกอบธุรกิจประกันภัย

11.4 ธนาคารทหารไทย จำกัด (มหาชน)

11.4.1 รายละเอียดเกี่ยวกับรายการที่เกี่ยวโยงกัน

(1) ชื่อบุคคลที่เกี่ยวโยงกัน : ธนาคารทหารไทย จำกัด (มหาชน)

(2) ลักษณะความสัมพันธ์ : เป็นนิติบุคคลที่ถือหุ้นในบริษัทฯ เกินร้อยละ 10

(3) ประเภทธุรกิจ : ธุรกิจการเงิน / ธนาคาร

(4) ผู้ถือหุ้นรายใหญ่ (% การถือหุ้น) : กระทรวงการคลัง 23.00%

(5) รายการที่เกี่ยวโยงกันระหว่างบริษัทฯ กับ ธนาคารทหารไทย จำกัด (มหาชน)
มีลักษณะและมูลค่า

ในปี 2550 และ 2549 ดังแสดงในหมายเหตุประกอบงบการเงิน บมจ.นำสินประกันภัย สำหรับปี

บัญชีสิ้นสุดวันที่ 31 ธันวาคม 2550

11.4.2 เหตุผล ขั้นตอนในการอนุมัติ นโยบาย และแนวโน้ม

บริษัทฯ ฝากเงินและซื้อตราสารหนี้จากธนาคารทหารไทย จำกัด (มหาชน) เนื่องจากได้รับ

ผลตอบแทนในอัตราเดียวกับที่ได้รับจากตลาดการเงินโดยทั่วไป

บริษัทฯ ขายกรมธรรม์ประกันภัย ผ่านธนาคารทหารไทย จำกัด (มหาชน) ซึ่งทำหน้าที่เป็น

นายหน้า โดยจ่ายค่าบำเหน็จในอัตราที่ไม่แตกต่างจากนายหน้ารายอื่น ซึ่งไม่เกินอัตราที่กำหนดโดย

คณะกรรมการกำกับและส่งเสริมการประกอบธุรกิจประกันภัย

ความเห็นเรื่องคณะกรรมการตรวจสอบเกี่ยวกับบุคคลที่มีผลประโยชน์ร่วมกันและรายการที่เกี่ยวโยงกัน

ข้าพเจ้า นายสันต์ โชติพฤกษ์ นายนภดล พุฒรังษี และ นายยงยุทธ ผู้สันติ
คณะกรรมการตรวจสอบของบริษัท นำสินประกันภัย จำกัด (มหาชน)
ได้ตรวจสอบรายการที่เกี่ยวโยงกันระหว่างบริษัทฯ
กับบุคคลที่มีผลประโยชน์ร่วมกันตามที่ปรากฏในแบบแสดงรายการข้อมูลประจำปี 2550 (แบบ 56-1)
และรายงานประจำปี 2550 (56-2) แล้วมีความเห็นว่ารายการที่เกี่ยวโยงกันข้างต้นนี้
เป็นรายการค้าในการดำเนินธุรกิจที่ปกติ และเป็นไปตามเงื่อนไขการค้าโดยทั่วไปของบริษัทฯ
พร้อมกับมีการกำหนดราคายุติธรรม หรือค่าตอบแทนตามราคาตลาดทั่วไป